
ПРОТОКОЛ № 56
от 25.08.2026 година

Р Е Ш Е Н И Е  № 839
ОТНОСНО: Поправка на техническа грешка в Решение № 781 по Протокол № 54 от 30.06.2026 г. на Общински съвет - Враца 
ОБЩИНСКИ СЪВЕТ
На основание чл.21, ал.1, т. 9 и ал. 2 от Закона за местното самоуправление и местната администрация, чл. 114, чл. 115 и чл. 117 от Търговския закон,  във връзка с чл. 10, ал. 1, т. 1 от Наредбата за реда за упражняване на правата собственост на Община Враца в търговските дружества, чл.30 – 32 от Закона за въвеждане на еврото в Република България и при мотиви, изложени в предложението, 

                                                                 Р Е Ш И:

1.  Допуска поправка на техническа грешка, като в т. 1 от Решение № 781 по Протокол № 54 от 30.06.2026 г. на Общински съвет-Враца, както и в Раздел V, т. 8 от  Приложение № 1, неразделна част от настоящото решение, вместо „26 574 /двадесет и шест хиляди петстотин седемдесет и пет/ евро, се чете 26 575 /двадесет и шест хиляди петстотин седемдесет и пет/ евро“.
2. В останалата си част Решение № 781 по Протокол № 54 от 30.06.2026 г. на Общински съвет - Враца остава непроменено.
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 29: Адр.Тодоров, Б.Банчев, В.Врачовски, В.Георгиев, Вл.Христов, Вл.Миленков, Вл.Лакова, Д.Димитров, Е.Илиева, Ив.Иванов, Иво Ралчовски, Иво Иванов, Ир.Иванова, Кр.Богданов, Л.Петков, М.Симеонова, М.Стойчевски, М.Ангелов, Мл.Младенов, М.Калистратов, Н.Велчовска, Н.Дакева, Р.Петков, С.Александрова, Ст.Попов, Ст.Стаменов, Т.Петров, Хр.Найденов и Цв.Николаева.
ПРОТИВ – 0
ВЪЗДЪРЖАЛИ СЕ – 0
ПРОЕКТЪТ ЗА РЕШЕНИЕ СЕ ПРИЕМА 
д-р владимир христов

Председател на Общински съвет – Враца
Вярно с оригинала

Нина Спасова

Гл.експерт за работа с общинските съветници
УЧРЕДИТЕЛЕН АКТ

НА

ДРУЖЕСТВО С ОГРАНИЧЕНА ОТГОВОРНОСТ

На основание чл. 113 от Търговския закон и във връзка с Решение на Общински съвет – Враца, взето с Решение ……. по Протокол №…………………г.,  се прие настоящия акт за учредяване на Еднолично дружество с ограничена отговорност, което ще работи по реда и условията на Търговския закон и останалите нормативни актове в Република България със следното съдържание:

I. Общи разпоредби:

1. Статутът на дружеството е Еднолично дружество с ограничена отговорност, съгласно Търговския закон на Република България.

2. Едноличното ООД е юридическо лице, отделно от собственика на капитала.

3. Едноличното ООД не отговаря за задълженията на собственика на капитала. Отговорността на собственика на капитала за задълженията на Дружеството е ограничена до направените дялови вноски /капитал на Дружеството/.

II. Фирма и седалище:

4. Дружеството ще осъществява дейност под фирмата „ТРОЛЕЙБУСЕН ТРАНСПОРТ – ОБЩЕСТВЕНИ ПРЕВОЗИ - ВРАЦА“ ЕООД. Изписва се и на латиница: “TROLEIBUSEN TRANSPORT – OBSHTESTVENI PREVOZI - VRATSA” LTD.
 
5. Седалището на дружеството и адресът му на управление е в гр. Враца, ул. Мито Орозов № 135

 
 III. Предмет на дейност:

6. Дружеството ще развива следната дейност:

ПPEBOЗ HA ПЪTHИЦИ, TЪPГOBCKA, PEKЛAMHA И ПPOИЗBOДCTBEHA ДEЙHOCT И УCЛУГИ.
Когато за отделни дейности и услуги се изисква специално разрешение от компетентен държавен орган, дружеството ще ги осъществява след неговото получаване.

IV. Срок:

7. Дружеството се учредява за неопределен срок.

V. Размер на капитала:

8. Капиталът на дружеството се определя в евро и е в размер на 26 575 /двадесет и шест хиляди петстотин седемдесет и пет/ евро, разпределен на 5315 /пет хиляди триста и петнадесет / дяла от по 5 /пет/ евро за всеки един дял.
VI. Едноличен собственик на капитала:
9. Едноличен собственик на капитала е Община Враца, БУЛСТАТ 000193115, със седалище и адрес: гр. Враца, ул. "Стефанаки Савов" № 6, като правомощията й се упражняват от Общински съвет – Враца, съгласно разпоредбите на Търговския закон, Закона за публичните предприятия и подзаконовите актове по неговото прилагане, и чл. 10, ал.1 от Наредбата за реда и упражняване на правата на собственост на Община Враца в търговските дружества (Приета с Решение № 46/21. 02. 2008 година на ОбС -Враца с последващи изменения и допълнения), включително и: 

1. изменя и допълва учредителния акт на дружеството;

2. преобразува и прекратява дружеството

3. приема годишния счетоводен отчет и баланса, взема решение за разпределяне на печалбата и нейното изплащане и за изплащане на тантиеми и техния размер;

4. взема решения за намаляване и увеличаване на капитала;

5. избира управителя, определя възнаграждението му и го освобождава от отговорност;

6. определя контрольор и определя възнаграждението му;

7. избира и освобождава дипломирания експерт-счетоводител на дружеството;

8. взема решения за откриване или закриване на клонове;

9. утвърждава правила за условията и реда за участие на дружеството в други дружества; 

10. взема решения за участие в други дружества, като одобрява проекта за устав или договор; 

11. взема решения за придобиване и разпореждане с недвижими имоти и с вещни права върху тях;

12. взема решения за придобиване или разпореждане с дялове или акции - собственост на дружеството в други дружества, както и за придобиване или разпореждане с дълготрайни финансови активи на дружеството в чужбина;

13. взема решения за предявяване искове на дружеството срещу управителя или контрольора и назначава представител за водене на процеси срещу тях;

14. взема решения за допълнителни парични вноски;

15. дава разрешение за кредитиране на трети лица и за даване на обезпечения в полза на трети лица; 

16. дава разрешение за сключване на съдебна или извънсъдебна спогодба, с която се признават задължения или се опрощава дълг;

17. дава разрешение за разпоредителни сделки с дълготрайни активи;

18. дава разрешение за сключване на договори за наем на недвижими имоти и други дълготрайни активи с балансова стойност, която надхвърля 5 на сто от общата балансова стойност на дълготрайните активи към 31 декември на предходната година, както и за сключване на договори за наем за срок над 3 години независимо от балансовата стойност на имота или дълготрайния актив;

19. дава разрешение за сключване на договори за кредит, за съвместна дейност, за поемане на менителнични задължения;

20. дава разрешение за учредяване на ипотека и залог на дълготрайни активи на дружеството;

21. назначава ликвидаторите при прекратяване на дружеството;

22. дава съгласие за закупуване на ДМА над  5112,92  евро .

23. решава и други въпроси, предоставени в негова компетентност от закона или от учредителния акт.

10. За взимането на всички решения на едноличния собственик на капитала, включително и тези, посочени в чл.137, ал. 4 от ТЗ, се съставя протокол в писмена форма по реда на правилник Правилник за организацията и дейността на Общински съвет – Враца, неговите комисии и взаимодействието му с общинската администрация, без да е необходимо да се съставя протокол с нотариално удостоверяване на подписите и съдържанието, извършени едновременно.

VII. Органи на управление и представителство:

11. Общински съвет - Враца избира Управител на дружеството по реда, предвиден в Търговския закон и в Наредбата за реда и упражняване на правата на собственост на Община Враца в търговските дружества.
12. Управителят упражнява правомощията си съгласно разпоредбите на Търговския закон и чл. 10, ал.2 от Наредбата за реда и упражняване на правата на собственост на Община Враца в търговските дружества (Приета с Решение № 46/21.02.2008 година на ОбС - Враца с последващи изменения и допълнения), включително и:

1. организира и ръководи дейността на дружеството съобразно закона и в съответствие с учредителния акт,  Наредбата за реда и упражняване на правата на собственост на Община Враца и решенията на Общински съвет Враца;

2. представлява дружеството;

3. осъществява правомощията на работодател по отношение на работещите в дружеството;

4. одобрява щатното разписание на дружеството;

5. решава всички въпроси, които не са от изключителната компетентност на Общински съвет Враца.

13. Управителят няма право без предварително съгласие на собственика, обективирано с решение на Общински съвет –Враца:

                 1. Да извършва от свое име или от чуждо име търговски сделки, свързани с предмета на дейност на дружеството;

                  2. Да участва като съдружник в други търговски дружества, както и да взема ръководни длъжности в управителни или контролни съвети на други дружества със сходен предмет на дейност;

                  3. Да придобива или отчуждава недвижими имоти и вещни права върху тях;

                  4. Да взема решения за разпореждане с дялове, собственост на дружеството, както и за придобиване или разпореждане с дълготрайни финансови активи на дружеството;

                  5. Да сключва договори за кредитиране /банков кредит/, парични заеми и обезпечения в полза на трети лица;

                  6. Да дава съгласие за учредяване на ипотека и залог на дълготрайни активи на дружеството.

14. При неизпълнение на задълженията по т. 1 –т. 6  на т. 13, договорът за управление може да бъде прекратен без предизвестие и без право на обезщетение, като управителят дължи на дружеството обезщетение за реално нанесените вреди. 
VIII. Прекратяване на дружеството:

15. Дружеството се прекратява;

-по решение на Едноличния собственик;

-при обявяване на Дружеството в несъстоятелност;

-чрез сливане или вливане с/в акционерно или друго дружество с ограничена отговорност;

-по решение на компетентния за целта съд в предвидените от Търговския закон случаи.

IX. Допълнителни разпоредби

16. Относно неуредените в този учредителен акт въпроси се прилагат разпоредбите на общото търговско и гражданско законодателство, Наредбата за реда и упражняване на правата на собственост на Община Враца в търговските дружества, като при промяна в същите, противоречаща на разпоредби от настоящият акт, новите/изменените  норми намират пряко приложение.

Настоящият учредителен акт се състави и подписа в три еднообразни екземпляра с еднаква задължителна сила, от които един за партидата на „ТРОЛЕЙБУСЕН ТРАНСПОРТ – ОБЩЕСТВЕНИ ПРЕВОЗИ - ВРАЦА“ ЕООД в Агенция по вписванията, и по един за архива на Дружеството и за Общински съвет - Враца.

град Враца






Учредител:









д-р Владимир Христов

Председател на 

Общински съвет - Враца
Публикувано на: 28.08.2026 г.�Влиза в сила на 14.09.2026 г.

